Hyvät katsojat! Tervetuloa mukaan Herra käyttää lääkäriä -ohjelmaan!
Tänään jatkamme hiukan siitä, mihin viimeksi jäimme -
eli vaihtoehtolääketieteestä, lumevaikutuksesta -
ja lumevaikutuksen vastavaikutuk- sesta eli nosebovaikutuksesta -
(parantajan/parannettavan suhteesta aiheutuva negatiivinen vaikutus).
Elämme elämysten aikaa. Haetaan elämyksiä.
Pitää olla actionia, tapahtumia, saada fiiliksiä.
Tämä painottaa paljon meidän kulttuuriamme.
On hyvä muistaa, että elämys- tehtailuun, elämyspuistoihin yms. -
voi jäädä koukkuun, kuten mihin tahansa huumeeseen.
Tämä liittyy hyvin paljon parantaja /parannettava -tapahtumasarjaan -
ja sen dynamiikkaan. Siksi on hyvin tärkeää tietää, -
mitä yleensä parantajan ja parannettavan välissä tapahtuu -
ja mitkä ovat osapuolten ennakkoodotukset.
Mitä lääkäri odottaa potilaan tekevän? Entä potilaan odotukset?
Mikä on toimintaympäristö? Miten tutkitaan? Mistä puhutaan?
Tällä kaikella on hurjan iso, jopa häiritsevän iso vaikutus.
Lääketieteellisessä tutkimuksessa sitä on aika vaikea poissulkea.
Siksi monet tutkimustulokset, etenkin jos tulos on selvillä -
jo ennen tutkimuksen aloitusta, ovat hyvin vaikeaselkoisia tulkita.
Näissä pitää olla tosi varovainen ja varoa loukkaamasta ketään.
Emme välttämättä täysin edes ymmärrä näitä asioita.
Seurakuntiin on tullut aika vahvasti viime vuosina -
vaihtoehtoinen tapa nähdä todellisuutta tai tulkita sitä.
Seurakuntiin ovat tunkeutuneet uudet, elämyshakuisetkin, -
vaihtoehtoiset maailmankäsitykset tai fiilikset, -
joita haetaan esim. joogasta.
Nykyisin monissa seurakunnissa harrastetaan Jeesus-joogaa.
Perehdyin tähän asiaan joitakin vuosia sitten -
ja kirjoitin kirjan Noituuden paluu lääketieteeseen.
Siitä on jo jonkin aikaa, mutta se oli tavallaan profeetallinen.
Kirjan jälkeen Suomesta on tullut maailman eniten joogaava maa.
Ajatelkaa! Kristitty Suomi joogaa tällä hetkellä eniten maailmassa.
Puhutaan Jeesus-joogasta, äijä-, lapsi-, äitijoogasta ja ties mistä.
Ei ole tapahtumaa eikä tilannetta, mihin joogaa ei ympättäisi mukaan.
Onko joogan harjoittaminen kristillistä?
Siitä voidaan tietysti olla eri mieltä, -
mutta näissä tilanteissa kannattaa aina kysyä asiantuntijalta, -
joka todella on perehtynyt asiaan.
Onko jooga ja meditaatio kristillistä?
Voiko sillä vaikuttaa terveyteen?
Näitä idästä tulevia oppeja usein markkinoidaan sillä, -
että ne alentavat verenpainetta. Esim. meditaatio rauhoittaa -
ja niillä saadaan asiat kuntoon.
Ruotsissa on otettu käyttöön tietty koululaisten rauhoituskeino.
Virrenveisuu/rukoilu on kielletty, kuten pian meilläkin.
Sen sijaan koko luokka hokee jotain hindumantraa.
Siitä tulee kuulemma hyviä väreilyjä - ja luokka rauhoittuu -
tai käytetään siihen tätä mindfulness-tekniikkaa.
Kuten sanoin, kannattaa aina mennä kysymään hyvältä asiantuntijalta, -
mikä on mielipide siitä, voiko kristitty harrastaa joogaa, -
meditaatiota tai mindfulness- tekniikkaa.
Mindfulness on peitenimi ja tarkoittaa oikeasti buddhismia.
Tapasin entisen intialaisen gurun, -
lähes valaistumisen saavuttaneen joogin, meditoijan.
Hän on kirjoittanut kirjan Gurun kuolema.
Hän kertoi, miten hän kristinuskolla pääsi irti -
jälleensyntymisten ikikierteestä ja kohtasi Kristuksen.
Kysyin, voiko kristitty harrastaa joogaa, meditaatiota ja näitä.
Mies suuttui ihan toden teolla ja sanoi, -
että ei missään tapauksessa sovi kristitylle!
Ei jooga eikä meditaatio! Se on sama kuin hindulle Kristus.
Tie valaistumiseen ja olematto- muuteen häipymiseen.
Ei missään nimessä pidä kristityn harrastaa joogaa eikä meditaatiota!
Hän oli hyvin kategorisen selvä tässä.
Oli mielenkiintoista saada tämä kanta entiseltä gurulta, joogilta,-
joka oli löytänyt Kristuksen. Hän oikein kavahti ajatusta.
Meillä ei oikein osata varoittaa ihmisiä tästä.
Kannattaa kuunnella, mitä tämä entinen hindu sanoo -
ja lukea kirja Gurun kuolema, niin silmät aukeavat.
Sanotaan, että siitä on riisuttu kaikki itämainen uskonto.
Se on vain voimistelua. Ei se tietenkään pidä paikkaansa.
Aina näissä menetelmissä pitää tehdä diagnoosi -
eli katsoa menetelmän juuret. Sieltä tulee se vieras vaikutus.
Meille kaupataan näitä rentoutu- miseen, ajatusten hallintaan.
Sanotaan jopa, että mindfulness- tekniikka, oikeasti buddhismi, -
avaa uutta tilaa aivoihin. Tämä on tietysti järjetön väite.
Tai väitetään verenpaineen alenevan.
Mikä tahansa hiljaa istuminen tekee sen.
Siksihän se neuvotaan mittaamaan vasta 5-15 min. istumisen jälkeen.
Ei siinä sen kummemmasta ole kysymys.
Erityisen voimakas on mindfulness- tekniikan työntyminen seurakuntiin.
Sitähän opetetaan joka seura- kunnassa sielunhoitotekniikkana.
Kyseessä on buddhalaisuus. Se on tullut "keittiön kautta" -
yhdeksi elämänfilosofiseksi taus- taksi sielunhoidon ajatusmaailmaan.
Terapeutti tekee mielestäni hoitovirheen, -
jos hän ujuttaa kirkkoon kuuluvalle buddhalaista maailmankuvaa.
Tämä ei ole ollenkaan hyvä asia. Varoitan menemästä näihin.
Sitä myydään hienosti sanottuna kognitiivisena psykoterapiana, -
mitä se sitten tarkoittaakin. Se on mielen manipulointia, -
mielen käsittelyä. Pitää tyhjentää pää muista ajatuksista -
ja hyväksyä kaikki semmoisenaan. Parannusta ei tarvita, -
vaan kaikki on kunnossa. Tämä on selvästi aivan väärä polku.
Entiset buddhistit ovat tehneet tästä mielenkiintoisia teoksia.
Niitä ei ole valitettavasti vielä suomennettu.
Tässäkin asiantuntija kyllä tietää, mistä on kyse.
Kristityiksi kääntyneiltä buddha- laisilta kannattaa kysyä -
menetelmän juurista, vaikutuksista ja päämääristä, mihin pyritään.
Heitä kannattaa kuunnella. Länsi- maisilla ns. asiantuntijoilla, -
jotka sitä myyvät, on joskus - ei tosin aina -
antikristinuskon käsite. He eivät tiedä, mistä puhuvat.
"Se on vaan voimistelua. Veren- paineen hoitoa. Rauhoittumista.
Ei sillä ole mitään itämaista uskonnon ulottuvuutta." Totta kai on.
Ei sitä saa siitä eroon millään.
Elämme todella elämysaikaa. Elämyksiä pitää saada. Lisää!
Elämyspuistoon! Elämyksiä kaikkialla. Ihmisistä tulee rauhattomia.
Mennään elämyksestä toiseen. Jos benjihyppy ei riitä, -
se pitää hypätä tuplasti korkeammalta.
Siinä on myös usein takana... voisi jopa sanoa itsetuhoisuutta.
Haetaan yhä hurjempia temppuja. Haetaan siitä endorfiinihumalaa.
Parantamisessa käytettävässä plasebomiellytyksessä on takana -
elimistön omat hormonit, endorfiinit yms. mielihyvää antavat.
Siitä se riippuvuus syntyy. Siinä on myös dopamiinijärjestelmä.
On hyvä muistaa, että ihminen tulee tosi helposti riippuvaiseksi.
Se voi olla postimerkkeily, pasianssin pelaaminen -
tai uhkapeli tai mikä tahansa vastaava, -
joka antaa aivoille "dopamiini- ruiskeen" ja tekee riippuvuuden.
Kehottaisinkin jokaista tutkimaan, olenko minä riippuvainen jostakin.
Otetaan kynä ja paperia ja kirjoitetaan muistiin viikon ajan, -
mitä teet valveillaoloaikana.
Jos käytät esim. tietyn TV-sarjan katsomiseen -
tai TV:n edessä löhöilyyn esim. 30 t/vko, mikä helposti tulee, -
silloin todennäköisesti olet riippuvainen siitä.
Ei tämä tarkoita sitä, ettei sarjoja saisi katsoa, -
mutta jos se vie ajastasi kohtuuttoman ison siivun, -
niin se on patologista ja riippuvaista.
Meidän kannattaa vahtia ajankäyttöämme.
Samoin kannattaa etsiä hiljaisuutta Herran edessä.
Nykymaailmassa räplätään älypuhelinta, iPadia, tietokonetta.
Jos ei räplätä, katsotaan TV-sarjaa tai pelataan videopelejä.
Jos nämä eivät kiinnosta, sitten kuulokkeilla musiikkia.
Ei hetkeäkään rauhaa hiljentyä Herran edessä.
Kuulin juuri eräältä ystävältäni tämän.
Hän oli kysynyt lapsenlapseltaan, -
miksi tämä vallan räplää laitteitaan, pelaa ja kuuntelee musaa.
Lapsi oli yllättäen sanonut totuuden.
Totuushan tulee usein lasten suusta kuten Raamattu opettaa.
Lapsi oli sanonut isovanhemmalle: -
"Silloinhan mun täytyisi ruveta ajattelemaan itte."
Totuus tuli sieltä. Kyllä meiltä aika varastetaan jotenkin, -
ettei vaan mietittäisi rukousta, luettaisi Sanaa ja rakennuttaisi.
Tutki siis omalta kohdaltasi, varastaako joku sinun aikaasi.
Se voi olla ihan mitä tahansa -
ja voit siitä tehdä parannusta rukouksessa.
Sitten on rukouksella parantaminen.
Se on aika kipeä ja kiinnostava aihe, suuria kiistoja aiheuttava.
Jotkut kristityt ajattelevat, että rukouksella parantaminen loppui, -
kun Jeesus lähti täältä. Sen jälkeen ei tapahdu mitään.
Termi 'rukouksella parantaminen' on vähän outo.
Eihän rukouksella paranneta, vaan me rukoilemme, että Herra parantaa.
Herra on se, joka parantaa. Se menee niin päin.
Tässäkin kannattaa kysyä asiantun- tijalta, itse Herralta Jeesukselta.
Katsoa, miten Jeesus Raamatussa toimi ja mitä Hän asiasta sanoi.
Mikä oli Jeesuksen ihmeiden päätarkoitus, -
kun Hän paransi sairaita, spitaalisia, halvaantuneita, -
herätti kuolleita ja sokeat saivat näkönsä?
Nämä on hyvin dokumentoitu. Niitä tarvitse epäillä.
Jeesuksen olemassaoloakaan ei tarvitse epäillä.
Hänet on paremmin dokumentoitu historiassa -
kuin Aleksanteri Suuri tai Julius Caesar. Ei siitä ole kyse.
Jeesus oli ja vaikutti ja Hänen parantamistekonsa on dokumentoitu.
Kuka ne dokumentoi? Opetus- lapset ja myös lääkäri Luukas.
Siis lääkärin todistus on olemassa Jeesuksen parantamisihmeistä.
Meidän ei kristittyinä tarvitse ollenkaan epäillä, -
etteikö Jeesus olisi todellisesti parantanut sokeita, kuuroja, -
rampoja tai herättänyt kuolleita.
No, mitä Jeesus itse sanoi tästä parantamisasiasta?
Nämä ovat tärkeitä asioita. Meidän on syytä lukea Raamatusta, -
opiskella Jeesuksen toimintatapaa: mitä Hän sanoi, miten Hän toimi.
Siinä on paljon opittavaa. Siksi Sanan lukeminen on tosi tärkeää!
Jeesus sanoo parantumisihmeestä näin (Joh 14:11): -
"Uskokaa minua, että minä olen Isässä, ja Isä on minussa; -
mutta jos ette, -
niin uskokaa itse tekojen tähden."
Uskokaa niiden tekojen tähden, että Jeesus on Jumalan Poika.
Ne teot olivat aika kovia tekoja.
Jeesus sanoi 4 päivää haudassa mädäntyneelle Lasarukselle: -
"Lasarus, tule ulos." Se teko oli niin voimakas ja ilmiselvä.
Kaikki todistajat sen näkivät. Paljon juutalaisia oli läsnä.
Se oli niin vahva! Sana sanoo, että tästä koko Jerusalem tiesi, -
että Jeesus dokumentoidusti oli herättänyt 4 päivää haudassa olleen.
Ylipapit ja kirjanoppineet päättivät jo aiemmin tappaa Jeesuksen, -
mutta todistus oli niin vahva, että myös Lasarus päätettiin tappaa.
Varmasti oli siis totta, kun se on kirjattu sinne tässä muodossa.
Jeesus jatkaa (Joh. 14:12): -
"Totisesti, totisesti minä sanon teille: joka uskoo minuun, -
myös hän on tekevä niitä tekoja, joita minä teen, -
ja suurempiakin, kuin ne ovat, hän on tekevä, -
sillä minä menen Isän tykö,"
Tästä näemme, etteivät ihmeteot loppuneet siihen, kun Jeesus lähti.
Jeesus itse sanoo, että Häneen uskovat tekevät samoja tekoja, -
joita Hän tekee ja suurempiakin, sillä Hän menee Isän tykö.
Lääkärinä olen jonkin verran nähnyt ihmeparanemisia, -
jotka ovat täysin selittämättömiä.
Näissä täytyy aina muistaa se, että aina kun suuria ihmeitä tapahtuu, -
niin kyllä niillä joku syvempi merkitys on.
Joku tulee uskoon tai että ympäristö tulee uskoon.
Se ei ole aina ihmeparantuminen, vaan joku muukin ihme.
Omalta osaltani voin kertoa eräästä omasta potilaastani, -
jolla oli äärimmäisen vaikea ihosairaus, psoriasis.
Sitä voisi ajatella sen ajan spitaalina.
Jos spitaalista sanottiin, että iho hilseili ja tippui lattialle, -
niin ehkä psoriasiskin mahtuisi sen kokonaisuuden alle.
Tällä potilaalla ainakin tauti oli paha, aivan todella, todella paha.
Vähän niin kuin Raamatun Naeman Syyrialainen.
Hoidin tietysti lääketieteen mukaan niin hyvin kuin voi hoitaa.
Käytin kaikkia senhetkisiä lääkkeitä ja hoitokeinoja.
Tein parhaani, muttei tullut tulosta.
Potilas oli kotihoidossa ja ajattelin, että hänet täytyy lähettää -
ihotautispesialistille, kuten lääkärit yleensä tekevät.
Jos joku on mulle yleislääkärinä vaikeaa, niin kysyn kaverilta -
eli lähetän erikoislääkärille. Laitoin lähetteen ihotautiklinikalle.
Seuraavana päivänä oli meeting eli lääkärin ja hoitajien kokous.
Paikalla oli noin 20 hoitajaa.
Hoitaja, joka oli ottanut pahan psoriasiksen esille, sanoi: -
"Kuule, Pekka, mitä tehdään tälle lähetteelle? Hän on parantunut."
Siis seuraavana päivänä! Ensimmäinen reaktioni oli, -
ettei ole totta. Lääketieteellisesti mahdotonta. En usko tätä.
Menin iltapäivällä kotiin katsomaan potilasta.
Siellä oli tosi ilahtunut vanhempi pariskunta, -
joka keitti mulle kahvia ja tarjoili lämpimiä pullia -
iloisina silmät loistaen.
Kammottava psori-iho oli nyt kuin vastasyntyneellä vauvalla.
Täysin terve, virheetön. Ei mitään merkkejä ihosairaudesta.
Silloin kyllä hätkähdin.
Olipa ihmeellinen asia, jolle ei löydy lääketieteellistä selitystä.
Lisättäköön vielä, että olin edellisenä iltana mennyt -
seurakunnan Sanan ja rukouksen iltaan.
Siellä 300 ihmistä rukoilee sairauksien puolesta.
Tämänkin potilaan puolesta -
oli edeltävänä iltana 300 ihmistä rukoillut -
Munkkivuoren kirkossa Sanan ja rukouksen illassa.
No, mitä sitten tein? Ajattelin, mitä Herra tällä tahtoo sanoa, -
niin pidin 20 hoitajan edessä todistuspuheenvuoron.
Ne kaikki tiesivät tapauksen. Todistin, että tässä on nyt näin.
Kaikki olivat nähneet taudin parantuneen. Rukoiltiin ja se parani.
Ei sille selitystä ole, mutta Herra hoiti asian.
Ei meidän pidä väheksyä sairauden puolesta rukoilemista.
Meidät on kutsuttu palvelemaan lähimmäistä myös rukoillen.
Lääkärinä tietysti toimin ensisijaisesti parhaan tietämyksen -
ja lääketieteellisen koulutuksen perusteella, mitä minulla on.
Se ei silti estä minua rukoilemasta potilaan puolesta.
Tietysti pyydän siihen lupaa. Totta kai tein sen tässäkin.
Ja potilaan suostumusta. En ala keskustella vastaanotolla -
hengellisistä asioista, ellei potilas aloita ja halua keskustella.
Muuten tulee totta kai valituksia. Äsken oli Vantaalla tapaus, -
jossa hoitaja oli sanonut potilaalle, -
että tämä voi hakea apua sieltä ja sieltä. Näin pääsee lööppeihin.
Niin ei tule toimia. Pitää olla hienotunteinen potilasta kohtaan, -
arvostaa, kuunnella. Jos potilas taas haluaa keskustella siitä, -
kristityssä maassa sen saa tehdä. Ei siitä ongelmaa pitäisi tehdä.
Jos potilas erityisesti pyytää rukousta puolestaan, -
miksi ei saisi rukoilla? En näe estettä, vaan suosittelen sitä.
Kyllä ihmeitä tapahtuu ja Herra hoitaa asioita.
Eräs toinen tapaus oli kollega, -
jolla oli paha hermostollinen sairaus.
Se eteni niin, ettei hänellä enää pysyneet instrumentit käsissä.
Hän olisi halunnut lähetystyöhön Afrikkaan, muttei siksi pystynyt.
Hän oli kirurgi. Hän oli rukouksessa haaveillut, -
että pääsisi lähetyslääkäriksi. Jouluaattona hän oli rukoillut.
Yhtäkkiä hän oli rukoillessaan sohvalla tuntenut, -
että käsiin tuli ikään kuin voima, jänteytys ja lihakset heräsivät.
Hän palautui normaaliksi.
Hän oli Afrikassa lähetyskirurgina vaikeissa olosuhteissa -
vuosikymmeniä - täysin terveenä. Tässä oli vahva halu -
palvella Herraa lääkärinä lähetyskentällä.
Herra näki hyväksi tehdä siinä parantumisihmeen.
Kyllä näitä tapahtuu. En halua yhtään halveksia tai arvostella -
niitä, jotka pitävät rukouskokouksia, esirukousiltoja sairaiden puolesta.
Kyllä meitä on siihen kehotettu, -
mutta pitää olla hyvin hienotunteinen, varovainen, asiallinen.
Ei saa tehdä ylilyöntejä, -
joilla voi aiheuttaa potilaissa ylimääräistä ahdistusta.
Yksinkertaisinta on kuunnella, mikä on hätä -
ja ottaa se sitten rukouksessa/ sopimusrukouksessa esiin.
Potilasta ei saa ikinä syyttää siitä, -
että hän olisi itse sairauden aiheuttanut.
Se on kovin harkitsematonta. Sitä ei pidä tehdä.
Emme me tiedä, mistä aina mikin johtuu ja mikä on tarkoitus.
Totta kai meitä joskus herätetään sairauden, raihnaisuuden, -
lähestyvän kuoleman kautta. Sekin on armoa. Näin voi sanoa.
Ei meitä ole tänne suunniteltu elämään ikuisesti -
eikä meitä ole suunniteltu elämään ilman sairauksia.
Itsestänikin voin todeta, että iän karttuessa -
saa itsekin melkein kaikki vaivat, mitä on muilla hoitanut -
ja ajatellut, etteivät nuo minuun tule. Kun ne tulevat -
ja on ollut teho-osastolla, niin tulee huomattavasti nöyremmäksi.
Ne vaivat, kivut, krempat, jotka ikääntyessä saa, -
on otettava tavallaan kiitollisena vastaan varoitusmerkkeinä.
Kohta täältä erkaannutaan ja lähdetään sinne, -
missä ei ole enää sairautta ja kuolemaa.
Meidän pitää myös suhtautua nöyrästi näihin asioihin -
eikä vaatia heti täyttä terveyttä tai kuolemattomuutta.
Ei se ole realistista tässä langenneessa maailmassa.
Hyvä esimerkki on Paavali. Muistatte Raamatusta, -
miten Paavalilla oli pistin lihassa.
Sitähän on pitkään spekuloitu ja mietitty, mikä se oli.
Joku vaiva kyljessä. Sappikivet, sepelvaltimotauti -
tai vyöruusu? Kaikki sopisivat tavallaan Raamatun kuvaukseen.
Paavalihan sanoi rukoilleensa, että tämä vaiva hänestä erkanisi.
Mitä Herra vastasi? Vastasi, että minun armossani on -
sinulle kylliksi ja minun voimani tulee täyteen heikkoudessa.
Meidän täytyy muistaa, että meitä pidetään nöyrällä paikalla.
Joskus se tapahtuu tämmöisenkin nöyryyttämisen kautta.
Paavalihan paransi valtavasti ihmisiä.
Jopa vaatteita hänen yltään levitettiin sairaiden päälle.
Ne paranivat, mutta Paavalia itseään ei parannettu.
Se on hyvin mielenkiintoinen kohta.
Meidän on hyvä sillä tavalla ottaa vastaan se, mitä ylhäältä annetaan.
Kiitetään joka tilassa. Pitää myös muistaa tämä Raamatun ohje, -
joka on joskus vaikea niellä kivuissa ja kärsimyksissä.
Raamattu sanoo yllättäen, että kiittäkää joka tilassa.
"Olkaa aina iloiset. Rukoilkaa lakkaamatta. Kiittäkää joka tilassa."
Kyllä meistä huolta pidetään.
Sairaudet ovat muistutus siitä, että olemme menossa maailmaan, -
missä asiat ovat kunnossa.
Toivon, että tämä kriittinen tarkastelu näihin vaihtoehtohoitoihin, -
joogaan ja meditaatioon ei ole aiheuttanut -
kenessäkään suurta närkästystä. Kehotan silti jokaista tykönään -
miettimään ja tekemään johtopäätöksiä näistä asioista -
rukouksessa Herran edessä, pitääkö nämä harrastukset jättää.
Minulta kysyttäessä suosittelen, että jätetään jooga, meditaatio -
ja mindfulness-tekniikka idän uskontojen harrastajille.
Kiitoksia, että olit mukana tässä ohjelmassa!
Jos haluat tukea näiden ohjelmien tuottamista jatkossa, -
voit soittaa numeroon 0600-10077. Puhelun hinta on noin 10 euroa.
Voit myös maksaa ruudussa näkyvälle tilille viitteen kera.
Kiitos mukanaolosta!
Tekstitys: Tuula-Riitta Virrankare